Muzeu Arkeologjik Kombëtar

Muzeu Arkeologjik Kombëtar në Tiranë e ka zanafillën në vitin 1948 me emërtimin Muzeu Etnografik-Arkeologjik. Me zgjerimin e kërkimeve dhe studimeve në vitin 1976 u kthye plotësisht në muze arkeologjik. 

Aktualisht, është qendra ku pasqyrohet pjesa më e madhe e pasurisë arkeologjike në vend. Muzeu numëron rreth 18 mijë objekte të cilat i takojnë periudhave të ndryshme historike, ndërkohë që në tri pavijonet e tij janë ekspozuar mbi 2000 objekte ku përfshihen skulptura dhe deri tek objekte të imta, të cilat i takojnë epokës së gurit deri në pushtimin turk. 

Një pjesë e objekteve nuk ekspozohen për shkak të mungesës së ambienteve ndërsa pjesa tjetër ka vlera të vogla ekspozimi.

Ndërtesa e Muzeut Arkeologjik është një monument i trashëgimisë kulturore . Ky monument është i llojit "Arkitekture", i miratuar me numër "122 më 05.03.2007".

 Shih edhe 
 Lista e muzeumeve në Shqipëri

 Referime 

Lidhje të jashtme
Instituti i Monumenteve të Kulturës

Kategoria:Muze në Tiranë
Kategoria:Muze arkeologjikë në Shqipëri
Kategoria:Monumente kulturore në Tiranë